ai4bharat/Pralekha huggingface dataset:
പ്രധാനമന്ത്രിയുടെ ഓഫീസ്
'സ്വാമിത്വ' പദ്ധതിക്ക് കീഴില് വസ്തു കാര്ഡുകളുടെ വിതരണത്തിന് പ്രധാനമന്ത്രി സമാരംഭം കുറിച്ചു
വസ്തു കാര്ഡുകള് സുഗമമായ ബാങ്ക് വായ്പകള് ലഭിക്കുന്നത് ഉറപ്പാക്കും: പ്രധാനമന്ത്രി
സ്വാമിത്വ പദ്ധതിക്ക് കീഴിൽ വസ്തു കാര്ഡുകളുടെ  ഭൗതികവിതരണത്തിന് പ്രധാനമന്ത്രി ശ്രീ നരേന്ദ്രമോദി വിഡിയോകോണ്ഫറന്സിലൂടെ സമാരംഭം കുറിയ്ക്കുകയും പദ്ധതിയുടെ ഗുണഭോക്താക്കളുമായി ആശയവിനിമയം നടത്തുകയും ചെയ്തു. 'സ്വാമിത്വ പദ്ധതി'യുടെ ഗുണഭോക്താക്കള്ക്ക് ആശംസകള് നേരുകയും ഗുണഭോക്താള്ക്ക് ഇപ്പോള് അവകാശം ലഭിക്കുകയും, സ്വന്തമായി വീടുണ്ടെന്ന നിയമപരമായ രേഖകകള് ലഭിക്കുകയും ചെയ്യുമെന്നും അദ്ദേഹം പറഞ്ഞു. രാജ്യത്തെ ഗ്രാമങ്ങളില് പദ്ധതി ചരിത്രപരമായ മാറ്റങ്ങള് കൊണ്ടുവരാന് പോകുകയാണ്. ആത്മനിര്ഭര് ഭാരതിലേക്ക് രാജ്യം മറ്റൊരു പ്രധാനപ്പെട്ട ചുവടുകൂടി വയ്ക്കുകയാണെന്നും അദ്ദേഹം കൂട്ടിച്ചേര്ത്തു.
ഹരിയാന, കര്ണാടക, മദ്ധ്യപ്രദേശ്, മഹാരാഷ്ട്ര, ഉത്തരാഖണ്ഡ്, ഉത്തര്പ്രദേശ് എന്നിവിടങ്ങളില് നിന്നുള്ള ഒരുലക്ഷം ഗുണഭോക്താക്കള്ക്ക് തങ്ങളുടെ വീടിൻ്റെ നിയമപരമായ രേഖകള് കൈമാറിയെന്നും അടുത്ത മൂന്ന് വര്ഷങ്ങള്ക്കുള്ളില് രാജ്യത്തെ എല്ലാ ഗ്രാമങ്ങളിലും ഇത്തരം വസ്തുക്കാര്ഡുകള് നല്കുമെന്ന വാഗ്ദാനം കൂടി നല്കുകയാണെന്നും അദ്ദേഹം പറഞ്ഞു.
രണ്ടു മഹാന്മാരായ നേതാക്കള് ജയ്പ്രകാശ് നാരായണൻ്റെയും നാനാജി ദേശ്മുഖിൻ്റെയും ജന്മവാര്ഷികത്തില് വസ്തുക്കാര്ഡുകള് വിതരണം ചെയ്യാനായതില് പ്രധാനമന്ത്രി സന്തോഷം പ്രകടിപ്പിച്ചു. നാനാജിയും ജെ.പി.യും തങ്ങളുടെ ജീവിതം മുഴുവനും ഗ്രാമീണ ഇന്ത്യയുടെയും പാവപ്പെട്ടവരുടെയും ശാക്തികരണത്തിന് വേണ്ടിയാണ് പ്രവര്ത്തിച്ചതെന്ന് അദ്ദേഹം അനുസ്മരിച്ചു.
''ഗ്രാമങ്ങളിലെ ജനങ്ങളെ തര്ക്കങ്ങളില് കുടുക്കിയിടുമ്പോള് അവര്ക്ക് ഒരിക്കലും സ്വയം വികസിക്കാനാവില്ലെന്ന് മാത്രമല്ല, സമൂഹത്തിൻ്റെ വികസനത്തിന് സഹായിക്കാനും കഴിയില്ല''എന്ന നാനാജിയുടെ വാക്കുകള് അനുസ്മരിച്ചുകൊണ്ട് ഈ ഉടമസ്ഥാവകാശം നമ്മുടെ ഗ്രാമങ്ങളിലെ നിരവധി തര്ക്കങ്ങള് പരിഹരിക്കാനുള്ള മാധ്യമമാകുമെന്ന് താന് വിശ്വസിക്കുന്നതായി ശ്രീ മോദി പറഞ്ഞു.
ഭൂമിയുടെയും വീടുകളുടെയും ഉടമസ്ഥാവകാശം രാജ്യത്തിൻ്റെ വികസനത്തില് വലിയ പങ്കുവഹിക്കുമെന്ന് പ്രധാനമന്ത്രി പറഞ്ഞു. വസ്തുവിനെക്കുറിച്ച് ഒരു രേഖയുണ്ടെങ്കില് പൗരന്മാര്ക്ക് ആത്മവിശ്വാസം നേടാനും നിക്ഷേപത്തിൻ്റെ പുതിയ മാര്ഗ്ഗങ്ങള് തുറക്കാനും കഴിയുമെന്നും അദ്ദേഹം കൂട്ടിച്ചേര്ത്തു. വസ്തുവിൻ്റെ രേഖയിലൂടെ ബാങ്കുകളില് നിന്ന് വായ്പ സുഗമമായി ലഭിക്കും, ജോലിയും സ്വയം തൊഴില് വഴികളും തുറന്നുകിട്ടുകയും ചെയ്യും. ഡ്രോണുകളെപ്പോലുള്ള പുതിയ സാങ്കേതികവിദ്യകളെ മാപ്പിംഗിനും സര്വേയ്ക്കും ഉപയോഗിക്കുന്നതിലൂടെ ഓരോ ഗ്രാമത്തിലും ഭൂമിയുടെ കൃത്യമായ രേഖകള് സൃഷ്ടിക്കാനാകും. ഭൂമിയുടെ കൃത്യമായ രേഖകളിലൂടെ ഗ്രാമങ്ങളില് വികസനവുമായി ബന്ധപ്പെട്ട പ്രവര്ത്തനങ്ങളും സുഗമമാകും എന്നതാണ് വസ്തുക്കാര്ഡിൻ്റെ മറ്റൊരു ഗുണം.
'സ്വാമിത്വ പദ്ധതി' കഴിഞ്ഞ ആറുവര്ഷമായി പഞ്ചായത്തിരാജ് സംവിധാനത്തിനെ ശക്തിപ്പെടുത്താന് നടത്തി കൊണ്ടിരിക്കുന്ന പ്രവര്ത്തനങ്ങളെ സഹായിക്കുമെന്നും പ്രധാനമന്ത്രി പറഞ്ഞു.
പ്രധാനമന്ത്രിയുടെ ഓഫീസ്
പ്രധാനമന്ത്രി ഭൂട്ടാൻ രാജാവ് ജിഗ്മേ ഖേസർ നാംഗ്യേൽ വാങ്ചുക്കുമായി കൂടിക്കാഴ്ച നടത്തി
പ്രധാനമന്ത്രി ശ്രീ നരേന്ദ്ര മോദി, ഭൂട്ടാൻ രാജാവ് ജിഗ്മേ ഖേസർ നാംഗ്യേൽ വാങ്ചുക്കുമായി ന്യൂഡൽഹിയിൽ അദ്ദേഹത്തിന്റെ വസതിയിൽ കൂടിക്കാഴ്ച നടത്തി.
പ്രധാനമന്ത്രി ട്വീറ്റ് ചെയ്തു:
"ഭൂട്ടാൻ രാജാവായ ജിഗ്മേ ഖേസർ നാംഗ്യേൽ വാങ്ചുക്കിനെ സ്വീകരിക്കുന്നതിൽ സന്തോഷമുണ്ട്. ഞങ്ങൾ ഊഷ്മളവും ഫലപ്രദവുമായ ഒരു കൂടിക്കാഴ്ച നടത്തി. ഇന്ത്യ-ഭൂട്ടാൻ ബന്ധത്തെ പുതിയ ഉയരങ്ങളിലേക്ക് നയിക്കുന്നതിൽ ഞങ്ങളുടെ ഉറ്റ സൗഹൃദവും തുടർച്ചയായുള്ള ഡ്രക് ഗയാൽപോസിന്റെ കാഴ്ചപ്പാടും ആഴത്തിൽ വിലമതിക്കുന്നു."
Pleased to receive His Majesty the King of Bhutan, Jigme Khesar Namgyel Wangchuck. We had a warm and productive meeting. Deeply value our close friendship and the vision of successive Druk Gyalpos in guiding India-Bhutan relations to new heights. pic.twitter.com/DD33W2LvjO
— Narendra Modi  April 4, 2023
മന്ത്രിസഭ
കായിക മേഖലയിൽ ഇന്ത്യയും ഓസ്ട്രേലിയയും തമ്മിലുള്ള സഹകരണം സംബന്ധിച്ച ധാരണാപത്രത്തിന് മന്ത്രിസഭ അംഗീകാരം നൽകി
കായിക മേഖലയിലെ സഹകരണം സംബന്ധിച് കേന്ദ്ര യുവജനകാര്യ, കായിക മന്ത്രാലയവും ഓസ്ട്രേലിയൻ ഗവൺമെന്റിന്റെ ആരോഗ്യ, വയോജന പരിപാലന വകുപ്പും തമ്മിലുള്ള ധാരണാപത്രത്തിന്  പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയിൽ ചേർന്ന കേന്ദ്ര മന്ത്രിസഭായോഗം അംഗീകാരം നൽകി.
ഇന്ത്യയും ഓസ്ട്രേലിയയും തമ്മിലുള്ള സ്പോർട്സ് മേഖലയിലെ ഉഭയകക്ഷി വിനിമയ പരിപാടികൾ സ്പോർട്സ് സയൻസസ്, ടെക്നോളജികൾ, ഇൻഫ്രാസ്ട്രക്ചർ എന്നീ മേഖലകളിലെ അറിവും വൈദഗ്ധ്യവും വികസിപ്പിക്കാൻ സഹായിക്കും. അത്ലറ്റിന്റെയും പരിശീലകന്റെയും പരിശീലനവും വികസനവും; കായിക ഭരണവും സമഗ്രതയും; കായികരംഗത്ത് അടിസ്ഥാന പങ്കാളിത്തം; പ്രധാന കായിക പരിപാടികൾ; കായികരംഗത്തെ വൈവിധ്യവും ഉൾപ്പെടുത്തലും അന്താരാഷ്ട്ര ടൂർണമെന്റുകളിലെ നമ്മുടെ കായികതാരങ്ങളുടെ പ്രകടനം മെച്ചപ്പെടുത്തുന്നതിനും ഇന്ത്യയും ഓസ്ട്രേലിയയും തമ്മിലുള്ള ഉഭയകക്ഷി ബന്ധം ശക്തിപ്പെടുത്തുന്നതിനും കാരണമാകും.
ഓസ്ട്രേലിയയുമായുള്ള സ്പോർട്സ് മേഖലയിലെ ഉഭയകക്ഷി സഹകരണത്തിൽ നിന്ന് ഉണ്ടാകുന്ന നേട്ടങ്ങൾ ജാതി, മതം, പ്രദേശം, മതം, ലിംഗഭേദം എന്നിവ പരിഗണിക്കാതെ എല്ലാ കായിക താരങ്ങൾക്കും ഒരുപോലെ ബാധകമായിരിക്കും.
--ND--
(
ആഭ്യന്തരകാര്യ മന്ത്രാലയം
അന്താരാഷ്ട്ര യുവജന ദിനത്തിൽ കേന്ദ്ര ആഭ്യന്തരമന്ത്രി ശ്രീ അമിത് ഷാ ആശംസകൾ അറിയിച്ചു
യുവജന ദിനത്തിൽ കേന്ദ്ര ആഭ്യന്തരമന്ത്രി ശ്രീ അമിത്ഷാ യുവജനങ്ങൾക്ക് ആശംസകൾ അറിയിച്ചു. ഏതൊരു രാജ്യത്തിന്റെയും മഹത്തായ ശക്തിയും സമ്പാദ്യവും അവിടത്തെ യുവ ജനതയാണ്. നിരവധി അഭിലാഷങ്ങളും നിപുണതയും ഉള്ള യുവ ശക്തിയാൽ അനുഗ്രഹീതമാണ് ഇന്ത്യ. പ്രധാനമന്ത്രി നരേന്ദ്രമോദിയുടെ 'നവ ഇന്ത്യ' എന്ന ലക്ഷ്യത്തിലേക്ക് യുവാക്കൾ തുടർന്നും പരിശ്രമിക്കുമെന്ന് തനിക്ക് ഉറപ്പാണെന്ന് ശ്രീ അമിത്ഷാ ട്വിറ്റർ സന്ദേശത്തിൽ പറഞ്ഞു. നൈപുണ്യവും ഇച്ഛാശക്തിയുമുള്ള യുവാക്കൾക്ക് അവസരങ്ങൾ അവരുടെ വഴിയിലേക്ക് മാറ്റാൻ ശക്തിയുണ്ടെന്നു അദ്ദേഹം അഭിപ്രായപ്പെട്ടു. സ്റ്റാർട്ട് അപ്പ് ഇന്ത്യ, സ്കിൽ ഇന്ത്യ, മെയ്ക്ക് ഇൻ ഇന്ത്യ, പുതിയ വിദ്യാഭ്യാസ നയം എന്നിവയിലൂടെ പ്രധാനമന്ത്രി ശ്രീ നരേന്ദ്രമോദിയുടെ നേതൃത്വത്തിലുള്ള കേന്ദ്രസർക്കാർ, രാജ്യത്തെ യുവ ശക്തിയുടെ കഴിവ് പ്രയോജനപ്പെടുത്താൻ അനുകൂലമായ അന്തരീക്ഷം സൃഷ്ടിക്കുന്നതായും ശ്രീ അമിത് ഷാ, ട്വിറ്റർ സന്ദേശത്തിൽ കുറിച്ചു.
ആഭ്യന്തരകാര്യ മന്ത്രാലയം
പിഎം സ്വനിധി പദ്ധതിയെ പ്രകീർത്തിച്ച് ആഭ്യന്തരമന്ത്രി ശ്രീ അമിത് ഷാ
വഴിയോര കച്ചവടക്കാർക്കായി മോദി സർക്കാർ നടപ്പാക്കുന്ന പിഎം സ്വനിധി പദ്ധതിയെ പ്രകീർത്തിച്ച് ആഭ്യന്തരമന്ത്രി ശ്രീ അമിത് ഷാ. മധ്യപ്രദേശിലെ വഴിയോര കച്ചവടക്കാരുമായി പ്രധാനമന്ത്രി ശ്രീ നരേന്ദ്രമോദി ഇന്ന് “സ്വനിധി സംവാദ്” സംഘടിപ്പിച്ചിരുന്നു.
വഴിയോര കച്ചവടക്കാരെ ശാക്തീകരിക്കുന്നത് ലക്ഷ്യമിട്ടുള്ള പിഎം സ്വനിധി പദ്ധതി പ്രധാനമന്ത്രി ശ്രീ നരേന്ദ്രമോദിയുടെ ദീർഘവീക്ഷണത്തിന്റെയും പാവപ്പെട്ടവരുടെ ക്ഷേമത്തിനായുള്ള അദ്ദേഹത്തിന്റെ താൽപര്യത്തിന്റെയും ഫലമാണെന്ന് ആഭ്യന്തരമന്ത്രി ശ്രീ അമിത് ഷാ ട്വിറ്ററിൽ കുറിച്ചു
കോവിഡ് വെല്ലുവിളികൾക്ക് ഇടയിലും രാജ്യത്തെ കോടിക്കണക്കിന് ദരിദ്രരുടെ ജീവിത മാർഗ്ഗങ്ങളെ പുനരുദ്ധരിക്കുകയാണ് ഈ പദ്ധതി ചെയ്യുന്നതെന്ന് ആഭ്യന്തരമന്ത്രി വിലയിരുത്തി. ഇത്തരമൊരു ക്ഷേമപദ്ധതി നടപ്പാക്കിയ പ്രധാനമന്ത്രി ശ്രീ നരേന്ദ്ര മോദിയോടുള്ള ആദരവ് പ്രകടിപ്പിച്ചുകൊണ്ട് കുറിച്ച ട്വിറ്റർ സന്ദേശത്തിൽ, പിഎം സ്വനിധി പദ്ധതി ചെറുവ്യവസായ സംരംഭങ്ങളെ സ്വയം പര്യാപ്തം ആക്കുന്നതായും നവഭാരതം എന്ന സ്വപ്നം സാക്ഷാത്കരിക്കുന്നതിൽ പ്രധാന പങ്കുവഹിക്കുന്നത് ആയും ശ്രീ അമിത് ഷാ ചൂണ്ടിക്കാട്ടി.
കോവിഡ് മഹാമാരി മൂലം കഷ്ടപ്പെടുന്ന രാജ്യത്തെ വഴിയോര കച്ചവടക്കാർക്ക് തങ്ങളുടെ ജീവിത മാർഗ്ഗങ്ങൾ പുനരാരംഭിക്കുന്നതിനു സഹായം നൽകുന്നത് ലക്ഷ്യമിട്ട് 2020 ജൂൺ 1 നാണ് ആണ് പിഎം സ്വനിധി പദ്ധതിയ്ക്ക് രാജ്യത്ത് തുടക്കം കുറിച്ചത്. 50 ലക്ഷത്തിലേറെ വഴിയോര കച്ചവടക്കാർക്ക് സഹായം ലഭ്യമാക്കുന്നത് ലക്ഷ്യമിട്ടുള്ളതാണ് പദ്ധതി.
പ്രധാനമന്ത്രിയുടെ ഓഫീസ്
ആന്ധ്രാ പ്രദേശ് ഗവർണർ പ്രധാനമന്ത്രിയെ സന്ദർശിച്ചു
ആന്ധ്രാപ്രദേശ് ഗവർണർ ശ്രീ ബിശ്വ ഭൂഷൺ ഹരിചന്ദൻ ഇന്ന് ന്യൂഡൽഹിയിൽ പ്രധാനമന്ത്രി ശ്രീ നരേന്ദ്ര മോദിയെ സന്ദർശിച്ചു.
--ND--
(The Governor of Andhra Pradesh Shri Biswa Bhusan Harichandan called on PM @narendramodi. pic.twitter.com/1IJipEHnxO
— PMO India  April 23, 2022
PIB Headquarters
ഗ്രാമീണ് ഡാക് സേവക് നിയമനം
(കേരള സര്ക്കിളില് ഗ്രാമീണ് ഡാക് സേവക് ഒഴിവുകളിലേക്ക് അപേക്ഷിക്കുന്നതിന് അവസരം ലഭിക്കാത്തവര്ക്ക് 2017 ഓഗസ്റ്റ് 21 മുതല് സെപ്റ്റംബര് 20 വരെ https://indiapost.gov.in, https://appost.in/gdsonline എന്നീ വെബ്സൈറ്റുകളിലൂടെ ഓണ്ലൈനായി അപേക്ഷിക്കാവുന്നതാണെന്ന് തപാല് വകുപ്പ് എറണാകുളം ഡിവിഷന് അറിയിച്ചു.
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
(ന്യൂ ഡൽഹി: ജൂലൈ, 06 , 2022
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 198 .20 കോടി ഡോസ് വാക്സിൻ.
രാജ്യത്ത് നിലവിൽ ചികിത്സയിലുള്ളത് 1,15,212 പേർ; ചികിത്സയിലുള്ളത് ആകെ രോഗബാധിതരുടെ 0.26%
കഴിഞ്ഞ 24 മണിക്കൂറിനിടെ 15,159 പേർ സുഖം പ്രാപിച്ചതോടെ ആകെ രോഗമുക്തരുടെ എണ്ണം 4,29 ,07 ,327 ആയി; രോഗമുക്തി നിരക്ക് 98.53%
കഴിഞ്ഞ 24 മണിക്കൂറിൽ 16,159 പുതിയ കേസുകൾ
പ്രതിദിന രോഗസ്ഥിരീകരണ നിരക്ക് 3 .56 %; പ്രതിവാര രോഗസ്ഥിരീകരണ നിരക്ക് 3.84%
ആകെ നടത്തിയത് 86.49 കോടി പരിശോധനകൾ; കഴിഞ്ഞ 24 മണിക്കൂറിൽ നടത്തിയത് 4 ,54,465 പരിശോധനകൾ
IE
സാമ്പത്തിക കാര്യങ്ങള്ക്കായുള്ള കേന്ദ്ര മന്ത്രിസഭാ സമിതി
പട്ടികജാതി വിഭാഗക്കാർക്കുള്ള പോസ്റ്റ് മെട്രിക് സ്കോളർഷിലെ മാറ്റങ്ങൾക്ക് കേന്ദ്ര മന്ത്രിസഭായോഗ അനുമതി
പട്ടികജാതി വിഭാഗത്തിൽപ്പെട്ട വിദ്യാർത്ഥികൾക്കായി കേന്ദ്ര സർക്കാർ നൽകി വരുന്ന പോസ്റ്റ് മെട്രിക് കോളർഷിപ്പ്ലെ മാറ്റങ്ങൾക്ക് പ്രധാനമന്ത്രി നരേന്ദ്രമോദി അധ്യക്ഷനായ സാമ്പത്തിക കാര്യങ്ങൾക്കുള്ള കേന്ദ്ര മന്ത്രിസഭാ യോഗം അനുമതി നൽകി. അടുത്ത അഞ്ചുവർഷം കൊണ്ട് പട്ടികജാതി വിഭാഗത്തിൽ പെട്ട നാലു കോടി വിദ്യാർത്ഥികൾക്ക് കൂടി ഉന്നത വിദ്യാഭ്യാസം സാധ്യമാക്കുന്ന വിധത്തിലാണ് മാറ്റങ്ങൾ കൊണ്ടുവന്നിരിക്കുന്നത്.
ഇതിനായി 59,048 കോടി രൂപ കേന്ദ്രമന്ത്രിസഭ അനുവദിച്ചു. തുകയുടെ 60 ശതമാനം  കേന്ദ്രസർക്കാരും ശേഷിക്കുന്ന തുക സംസ്ഥാന സർക്കാരും നൽകും. ‘കമ്മിറ്റഡ് ലയബിലിറ്റി’ സംവിധാനത്തിന് പകരമായി കേന്ദ്ര സർക്കാരിന്റെ പങ്കാളിത്തം കൂട്ടുന്ന നടപടിയാണ് ഇത്.
പട്ടികജാതി വിഭാഗത്തിൽ പെട്ട വിദ്യാർത്ഥികൾക്ക് സർക്കാർ ചെലവിൽ പതിനൊന്നാം ക്ലാസ് മുതൽ ഉന്നത വിദ്യാഭ്യാസം സാധ്യമാക്കാൻ ഈ സ്കോളർഷിപ്പ് സംവിധാനം സഹായിക്കുന്നു.
സാമ്പത്തിക പ്രശ്നങ്ങൾ അടക്കമുള്ളവ മൂലം പത്താംക്ളാസിനപ്പുറം പഠിക്കാൻ കഴിയാത്ത 1.36 കോടി ദരിദ്ര വിദ്യാർത്ഥികളെ കൂടി അടുത്ത അഞ്ച് വർഷത്തിനുള്ളിൽ ഉന്നതവിദ്യാഭ്യാസ സംവിധാനത്തിന്റെ ഭാഗമാക്കാൻ ഇതിലൂടെ ലക്ഷ്യമിടുന്നു.
സുതാര്യത വർദ്ധിപ്പിക്കാനും സമയത്തുള്ള ധനസഹായം ഉറപ്പാക്കുന്നതിനും ആയി ഓൺലൈൻ സംവിധാനത്തിലൂടെ ആയിരിക്കും പദ്ധതി പ്രവർത്തിക്കുക. പദ്ധതിയുടെ ഗുണഭോക്താക്കളുടെ യോഗ്യത, ആധാർ ഐഡന്റിറ്റിഫിക്കേഷൻ, ബാങ്ക് അക്കൗണ്ട് വിവരങ്ങൾ എന്നിവ പിഴവില്ലാതെ സംസ്ഥാനങ്ങൾ ഓൺലൈൻ പോർട്ടലിൽ ലഭ്യമാക്കും.
2021-22 മുതൽ സംസ്ഥാന ഭരണകൂടങ്ങൾ തങ്ങളുടെ ധന വിഹിതം നൽകുന്ന മുറയ്ക്ക്, കേന്ദ്രസർക്കാർ താങ്കളുടെ വിഹിതമായ 60% വിദ്യാർത്ഥികളുടെ പേരിലുള്ള ബാങ്ക് അക്കൗണ്ടുകളിലേക്ക് നേരിട്ട് നിക്ഷേപിക്കുന്നതാണ്.
അർദ്ധവാർഷിക സെൽഫ് ഓഡിറ്റ് റിപ്പോർട്ടുകൾ, സോഷ്യൽ ഓഡിറ്റുകൾ, വർഷം തോറുമുള്ള തേർഡ്പാർട്ടി അവലോകനങ്ങൾ എന്നിവയിലൂടെ പദ്ധതി നിരീക്ഷണ സംവിധാനത്തെ ശാക്തീകരിക്കുന്നതാണ്.
2017-18 മുതൽ 2019-20 വരെയുള്ള കാലയളവിൽ പ്രതിവർഷം 1,100 കോടി രൂപയോളമാണ് കേന്ദ്രസർക്കാർ സ്കോളർഷിപ്പിനായി ചെലവഴിച്ചിരുന്നത്. എന്നാൽ 2020-21 മുതൽ 2025-26 വരെ ഇതിന്റെ അഞ്ചിരട്ടി, അതായത് 6,000 കോടി രൂപയോളം പ്രതിവർഷം കേന്ദ്ര സർക്കാർ ചിലവഴിക്കുന്നതാണ്.
പ്രധാനമന്ത്രിയുടെ ഓഫീസ്
കര്ണ്ണാടകയുടെ വിവിധ ഭാഗങ്ങളിലെ മഴയുടെയൂം വെള്ളപ്പൊക്കത്തിന്റെയും സ്ഥിതിയെക്കുറിച്ച് പ്രധാനമന്ത്രി കര്ണ്ണാടക മുഖ്യമന്ത്രിയുമായി ആശയവിനിമയം നടത്തി
കര്ണ്ണാടകയുടെ വിവിധ ഭാഗങ്ങളിലുണ്ടായിട്ടുള്ള മഴയുടെയും വെള്ളപ്പൊക്കത്തിന്റെയും സ്ഥിതിഗതികളെക്കുറിച്ച് പ്രധാനമന്ത്രി നരേന്ദ്രമോദി കര്ണ്ണാടക മുഖ്യമന്ത്രി യെദ്യൂരപ്പയുമായി ആശയവിനിമയം നടത്തി.
''കര്ണ്ണാടകയുടെ വിവിധ ഭാഗങ്ങളിലെ മഴയേയും വെള്ളപ്പൊക്കത്തേയും കുറിച്ച് മുഖ്യമന്ത്രി ബി.എസ്. യെദ്യൂരപ്പയുമായി സംസാരിച്ചു. കര്ണ്ണാടകയില് വെള്ളപ്പൊക്കത്തില് ബാധിക്കപ്പെട്ട നമ്മുടെ സഹോദരി സഹോദരന്മാരോട് ഐക്യദാര്ഡ്യം പ്രകടിപ്പിച്ചുകൊണ്ട് നമ്മള് നില്ക്കും. നടന്നുകൊണ്ടിരിക്കുന്ന രക്ഷാ-ദുരിതാശ്വാസ പ്രവര്ത്തനങ്ങള്ക്ക് കേന്ദ്രത്തില് നിന്നുള്ള സാദ്ധ്യമായ എല്ലാ പിന്തുണയും ഉറപ്പുനല്കി'', പ്രധാനമന്ത്രി പറഞ്ഞു.
പ്രത്യേക സേവനങ്ങളും ഫീച്ചറുകളും
ആധാര് വിവരങ്ങളുടെ ദുരുപയോഗം തടയാൻ മാർഗ്ഗവുമായി യു.ഐ.ഡി.എ.ഐ
ആധാര് വിവരങ്ങള് മറ്റാരുമായി പങ്കിടരുതെന്ന് മുന്നറിയിപ്പുമായി യു.ഐ.ഡി.എ.ഐ.  ആധാറിന്റെ ഫോട്ടോകോപ്പി ഒരു സ്ഥാപനത്തിനും കൈമാറാതിരിക്കാനും പ്രത്യകം ശ്രദ്ധിക്കണം. അത് ദുരുപയോഗം ചെയ്യാനുള്ള സാദ്ധ്യതയുണ്ടെന്നും അവര് വ്യക്തമാക്കി. അനിവാര്യമാണെങ്കില് ഇവയ്ക്ക് പകരം യു.ഐ.ഡി.എ.ഐയുടെ ഔദ്യോഗിക സൈറ്റായhttps://myaadhaar.uidai.gov.in.ല് നിന്നും ഡൗണ്ലോഡ് ചെയ്യുന്ന നിങ്ങളുടെ ആധാര് നമ്പറിന്റെ അവസാനത്തെ നാലു അക്കങ്ങള് മാത്രം പ്രദര്ശിപ്പിക്കുന്ന മാസ്ക് ചെയ്ത ആധാര് പകര്പ്പ് ഉപയോഗിക്കണം.
അതുപോലെ ഇ-ആധാര് ഡൗണ്ലോഡ് ചെയ്യാന് ഇന്റര്നെറ്റ് കഫേ/കിയോസ്ക് എന്നിവിടങ്ങളിലെ പൊതു കമ്പ്യൂട്ടര് ഉപയോഗിക്കുന്നത് ഒഴിവാക്കുക. നിങ്ങൾ അങ്ങനെ ചെയ്യുന്നുണ്ടെങ്കില് ഇ-ആധാറിന്റെ ഡൗണ്ലോഡ് ചെയ്ത എല്ലാ പകര്പ്പുകളും ആ കമ്പ്യൂട്ടറില് നിന്ന് ശാശ്വതമായി ഇല്ലാതാക്കുന്നുവെന്ന് ഉറപ്പാക്കുണം.
നിലവിലുള്ള ഏത് ആധാര് നമ്പറും https://myaadhaar.uidai.gov.in/verifyAadhaar. എന്ന സൈറ്റില് നിന്നും പരിശോധിക്കാം. ഓഫ്ലൈനായി പരിശോധിക്കാനാണെങ്കില് നിങ്ങളുടെ മൊബൈലിലെ എംആധാര് ആപ്പിലെ ക്യൂ.ആര് കോഡ് സ്കാനര് വഴിവഴി ഇ-ആധാര് അല്ലെങ്കില് ആധാര് കത്ത് അല്ലെങ്കില് ആധാര് പി.വി.സികാര്ഡ് എന്നിവ സ്കാന് ചെയ്താല് മതിയാകും.
യു.ഐ.ഡി.എ.ഐയില് നിന്ന് യൂസര് ലൈസന്സ് നേടിയ സ്ഥാപനങ്ങള്ക്ക് മാത്രമേ വ്യക്തിയുടെ ഐഡന്റിറ്റി സ്ഥാപിക്കാന് ആധാര് ഉപയോഗിക്കാന് കഴിയൂ. ഹോട്ടലുകളോ സിനിമാ ഹാളുകളോ പോലുള്ള ലൈസന്സില്ലാത്ത സ്വകാര്യ സ്ഥാപനങ്ങള്ക്ക് ആധാര് കാര്ഡിന്റെ പകര്പ്പുകള് ശേഖരിക്കാനോ സൂക്ഷിക്കാനോ അനുവാദമില്ല. ഇങ്ങനെ ചെയ്യുന്നത് ആധാര് നിയമം 2016 പ്രകാരം കുറ്റകരമാണ്. ഏതെങ്കിലും ഒരു സ്വകാര്യസ്ഥാപനം നിങ്ങളുടെ ആധാര് കാര്ഡ് കാണണമെന്നോ ഫോട്ടോകോപ്പിയോ ആവശ്യപ്പെടുകയാണെങ്കില് അവര്ക്ക് യു.ഐ.ഡി.എ.ഐയില് നിന്നുള്ള അംഗീകൃത ലൈസന്സുണ്ടോയെന്ന് പരിശോധിക്കണമെന്നും അതോറിറ്റി മുന്നറിയിപ്പ് നല്കി.
-ND-
(Visitor Counter : 741
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങള്
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നല്കിയത് 184.06 കോടി ഡോസ് വാക്സിന്
രാജ്യത്ത് നിലവില് ചികിത്സയിലുള്ളത് 14,307 പേര്
ചികിത്സയിലുള്ളത് 0.03 ശതമാനം പേര്
രോഗമുക്തി നിരക്ക് 98.76%
കഴിഞ്ഞ 24 മണിക്കൂറിനിടെ 1,594 പേര് സുഖം പ്രാപിച്ചതോടെ രാജ്യത്തെ ആകെ രോഗമുക്തരുടെ എണ്ണം 4,24,89,004 ആയി.
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 1,225 പേര്ക്ക്
പ്രതിദിന രോഗസ്ഥിരീകരണ നിരക്ക് 
പ്രതിവാര രോഗസ്ഥിരീകരണ നിരക്ക് 
ആകെ നടത്തിയത് 78.91 കോടി പരിശോധനകള് ; കഴിഞ്ഞ 24 മണിക്കൂറിനിടെ നടത്തിയത് 6,07,987 പരിശോധനകള്.
-ND-
(Visitor Counter : 108
പ്രധാനമന്ത്രിയുടെ ഓഫീസ്
കാശി അന്നപൂർണ ക്ഷേത്രത്തിലെ മഹന്ത് ശ്രീ രാമേശ്വർ പുരിയുടെ വിയോഗത്തിൽ പ്രധാനമന്ത്രി അനുശോചിച്ചു
കാശി അന്നപൂർണ ക്ഷേത്രത്തിലെ മഹന്ത് ശ്രീ രാമേശ്വർ പുരിയുടെ വിയോഗത്തിൽ പ്രധാനമന്ത്രി ശ്രീ നരേന്ദ്ര മോദി കടുത്ത ദുഖം രേഖപ്പെടുത്തി.
ഒരു ട്വീറ്റിൽ പ്രധാനമന്ത്രി പറഞ്ഞു :
"കാശി അന്നപൂർണ ക്ഷേത്രത്തിലെ മഹാന്ത് രാമേശ്വർ പുരി ജിയുടെ വിയോഗത്തിൽ അത്യന്തം ദുഖിതനാണ്. അദ്ദേഹത്തിന്റെ വിയോഗം സമൂഹത്തിന് നികത്താനാവാത്ത നഷ്ടമാണ്. മതത്തെയും ആത്മീയതയെയും സാമൂഹ്യ സേവനവുമായി ബന്ധിപ്പിച്ച് സാമൂഹ്യപ്രവർത്തനങ്ങൾക്ക് അദ്ദേഹം നിരന്തരം ജനങ്ങളെ പ്രചോദിപ്പിച്ചു. ഓം ശാന്തി!"
ആരോഗ്യ, കുടുംബക്ഷേമ മന്ത്രാലയം
സംസ്ഥാനങ്ങളില്/കേന്ദ്രഭരണ പ്രദേശങ്ങളില് കോവിഡ് -19 വാക്സിന് ലഭ്യത സംബന്ധിച്ച പുതിയ വിവരങ്ങള്
സംസ്ഥാനങ്ങള്ക്ക്/കേന്ദ്രഭരണ പ്രദേശങ്ങള്ക്ക് നല്കിയത് 193.53 കോടിയിലധികം വാക്സിന് ഡോസുകള്
ഉപയോഗിക്കാത്ത 10.42 കോടിയിലധികം ഡോസ് സംസ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കല് ഇനിയും ലഭ്യം
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തില് നല്കുന്നതിന് കേന്ദ്രഗവണ്മെന്റ് പ്രതിജ്ഞാബദ്ധമാണ്. രാജ്യവ്യാപകമായി കോവിഡ് 19 വാക്സിനേഷന് 2021 ജനുവരി 16-ന് ആരംഭിച്ചു. കോവിഡ്-19 വാക്സിനേഷന്റെ സാര്വത്രികവല്ക്കരണത്തിന്റെ പുതിയ ഘട്ടം 2021 ജൂണ് 21 മുതല് ആരംഭിച്ചു. പ്രതിരോധ മരുന്നു കൂടുതല് ലഭ്യമാക്കിയതും, സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും മരുന്നുലഭ്യത മുന്കൂട്ടി അറിയാന് കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകള് നല്കി കേന്ദ്ര ഗവണ്മെന്റ് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും പിന്തുണ നല്കി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തില് വാക്സിനുകളുടെ 75% കേന്ദ്ര
ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകള് സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും സൗജന്യമായി നല്കും.
വാക്സിന് ഡോസുകള്

വിതരണം ചെയ്തത്
1,93,53,58,865
ബാക്കിയുള്ളത്
10,42,14,590
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങള് നേരിട്ട് സംഭരിച്ചതുമുള്പ്പടെ ഇതുവരെ 193.53 കോടിയോടടുത്ത്  വാക്സിന് ഡോസുകള് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും കൈമാറിയിട്ടുണ്ട്.
ഉപയോഗിക്കാത്ത 10.42 കോടിയിലധികം  വാക്സിന് ഡോസുകള് സ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കല് ഇനിയും ബാക്കിയുണ്ട്.
(ND
വാര്ത്താവിനിമയ, വിവരസാങ്കേതികവിദ്യാ മന്ത്രാലയം
ജനീവയിലെ ഐക്യരാഷ്ട്രസഭാ ഓഫീസായ പാലെയ് ഡെ നേഷന്സില് ഉപയോഗിക്കാനുള്ള ‘വേ ഫൈന്ഡിങ് ആപ്ലിക്കേഷന്’ സംബന്ധിച്ച് ഇന്ത്യയും ഐക്യരാഷ്ട്രസഭയും തമ്മിലുള്ള കരാറിനു കേന്ദ്രമന്ത്രിസഭയുടെ അംഗീകാരം
ജനീവയിലെ ഐക്യരാഷ്ട്രസഭാ ഓഫീസായ പാലെയ് ഡെ നേഷന്സില് ഉപയോഗിക്കാനുള്ള ‘വേ ഫൈന്ഡിങ് ആപ്ലിക്കേഷന്’ സംബന്ധിച്ച് ഇന്ത്യാ ഗവണ്മെന്റും ഐക്യരാഷ്ട്രസഭയും തമ്മില് കരാര് ഒപ്പിടുന്നതിനുള്ള നിര്ദേശത്തിനു പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയില് ചേര്ന്ന കേന്ദ്ര മന്ത്രിസഭയുടെ അനുമതി. 1945ല് സ്ഥാപിതമായ അന്താരാഷ്ട്ര സംഘടനയാണ് ഐക്യരാഷ്ട്രസഭ . നിലവില് 193 അംഗരാജ്യങ്ങളാണുള്ളത്. ഇന്ത്യ ഐക്യരാഷ്ട്രസഭയുടെ സ്ഥാപക അംഗമാണ്.
അഞ്ചുകെട്ടിടങ്ങളും 21 നിലകളും അടങ്ങുന്ന ഐക്യരാഷ്ട്ര സഭയുടെ ജനീവ ഓഫീസ്  ചരിത്രപ്രസിദ്ധമായ പാലെയ് ഡെ നേഷന്സിലാണ് സ്ഥിതിചെയ്യുന്നത്. വിവിധ യോഗങ്ങളിലും സമ്മേളനങ്ങളിലും പങ്കെടുക്കാന് ധാരാളം പ്രതിനിധികളും പൗരസമൂഹ അംഗങ്ങളും പൊതുജനങ്ങളും യുഎന്ഒജി സന്ദര്ശിക്കാറുണ്ട്. കെട്ടിടങ്ങളുടെ സങ്കീര്ണതയും ബൃഹദ് പങ്കാളിത്തവും കണക്കിലെടുത്ത്, എല്ലാ സുരക്ഷാ കാഴ്ചപ്പാടുകളും പാലിച്ചു സന്ദര്ശകര്ക്കും മറ്റു പ്രതിനിധികള്ക്കും ക്യാമ്പസില് വഴി കണ്ടെത്താന് സഹായിക്കുന്ന നാവിഗേഷന് ആപ്ലിക്കേഷന്റെ ആവശ്യകത നിലവിലുണ്ട്. ഗ്ലോബല് പൊസിഷനിങ് സിസ്റ്റം  അടിസ്ഥാനമാക്കിയുള്ള ആപ്പുകള് വിശാലമായ ഇടത്തു പ്രവര്ത്തിക്കുമ്പോള്, കൂടുതല് കൃത്യമായ ഇന്-ബില്ഡിങ് നാവിഗേഷന് ആപ്പ് മുറിയും ഓഫീസുകളും കണ്ടെത്താന് സന്ദര്ശകരെ സഹായിക്കും.
‘വേ ഫൈന്ഡിങ് ആപ്ലിക്കേഷന്’ വികസന പദ്ധതി, 2020ല് യുഎന്നിന്റെ 75-ാം വാര്ഷികത്തോടനുബന്ധിച്ച് ഇന്ത്യാ ഗവണ്മെന്റ് യുഎന്നിന് നല്കുന്ന സംഭാവനയായാണു വിഭാവനം ചെയ്തിട്ടുള്ളത്. ആപ്പിന്റെ വികസനത്തിനും പരിപാലനത്തിനുമുള്ള സാമ്പത്തിക ഉള്പ്പെടുത്തല് ഏകദേശം 2 ദശലക്ഷം ഡോളറാണ്. യുഎന്ഒജിയുടെ പാലെയ് ഡെ നേഷന്സ് പരിസരത്ത് നാവിഗേഷന് സുഗമമാക്കുന്നതിന് സോഫ്റ്റ്വെയർ അധിഷ്ഠിത ‘വേ ഫൈന്ഡിങ് ആപ്ലിക്കേഷന്റെ’ വികസനവും പരിപാലനവും ഈ പദ്ധതിയില് അടങ്ങിയിരിക്കുന്നു. യുഎന്ഒജിയുടെ അഞ്ചു കെട്ടിടങ്ങളിലായി പരന്നുകിടക്കുന്ന 21 നിലകള്ക്കുള്ളില് ഓരോ കേന്ദ്രത്തിലേക്കും എത്താനുള്ള വഴി കണ്ടെത്താന് ഈ ആപ്ലിക്കേഷന് ഉപയോക്താക്കളെ പ്രാപ്തരാക്കും. ഇന്റര്നെറ്റ് കണക്ഷനുള്ള ആന്ഡ്രോയ്ഡ്, ഐഒഎസ് ഉപകരണങ്ങളില് ആപ്പ് പ്രവര്ത്തിക്കും. കേന്ദ്ര ഗവണ്ഗെമന്റിന്റെ ടെലികമ്മ്യൂണിക്കേഷന്സ് വകുപ്പിന്റെ  സ്വയംഭരണ ടെലികോം ഗവേഷണ വികസന കേന്ദ്രമായ സെന്റര് ഫോര് ഡെവലപ്മെന്റ് ഓഫ് ടെലിമാറ്റിക്സിനെയാണ് ആപ്പിന്റെ വികസനത്തിനായി ചുമതലപ്പെടുത്തിയിട്ടുള്ളത്.
ഐക്യരാഷ്ട്രസഭയ്ക്ക് ഇന്ത്യാ ഗവണ്മെന്റിന്റെ നിര്ണായക സംഭാവനയാണ് ഈ പദ്ധതി. ഇത് ഇന്ത്യയുടെ സാങ്കേതിക വൈദഗ്ധ്യം ഉയര്ത്തിക്കാട്ടുക മാത്രമല്ല, ഐക്യരാഷ്ട്രതലവേദികളില് രാജ്യത്തിന്റെ യശസ്സ് വര്ദ്ധിപ്പിക്കുകയും ചെയ്യും. ആപ്പ് യുഎന്നില് ഇന്ത്യയുടെ സാന്നിധ്യം അറിയിക്കുകയും ശക്തമായ സോഫ്റ്റ്വെയർ സാങ്കേതിക വൈദഗ്ധ്യത്തിന്റെ രൂപത്തില് അതിന്റെ സോഫ്റ്റ് പവര് പ്രദര്ശിപ്പിക്കുകയും ചെയ്യും. ലോകമെമ്പാടുമുള്ളവരുടെ മൊബൈലുകളില് ഒരു 'മെയ്ഡ് ഇന് ഇന്ത്യ' ആപ്പ് എത്തുന്നതിനും ഇതു കാരണമാകും.
-ND-
(Visitor Counter : 94
പ്രത്യേക സേവനങ്ങളും ഫീച്ചറുകളും
ഒപ്റ്റിക്കൽ ഫൈബർ ടെക്നീഷ്യൻ കോഴ്സിന് അപേക്ഷകൾ ക്ഷണിച്ചു
ബി എസ് എൻ എൽ ഒപ്റ്റിക്കൽ ഫൈബർ ടെക്നീഷ്യൻ കോഴ്സിന് തിരുവനന്തപുരത്തെ കൈമനത്തുള്ള ബി.എസ്.എൻ.എൽ റീജണൽ ടെലികോം സെന്റർ  അപേക്ഷകൾ ക്ഷണിക്കുന്നു. ഒരു
മാസം ദൈർഘ്യമുള്ള തൊഴിലധിഷ്ഠിത കോഴ്സിൽ തിരുവനന്തപുരത്തുള്ള ബി എസ് എൻ എൽ ആർടിടിസിയിൽ വച്ചുള്ള പരിശീലനവും വിവിധ ബി.എസ്.എൻ.എൽ യൂണിറ്റുകളിൽ വച്ചുള്ള പ്രായോഗിക പരിശീലനവും ഉണ്ടായിരിക്കുന്നതാണ്. ഒപ്റ്റിക്കൽ ഫൈബർ രംഗത്ത് മികച്ച പരിശീലനവും പ്രവൃത്തി പരിചയം ഉണ്ടാക്കുവാനും, ബി.എസ്.എൻ.എൽ ഒപ്റ്റിക്കൽ ഫൈബർ ടെക്നീഷ്യൻ കോഴ്സ് സർട്ടിഫിക്കറ്റ് കരസ്ഥമാക്കുവാനും ഈ ട്രെയിനിംഗ് ഉപകരിക്കുന്നതാണ്. വിദ്യാഭ്യാസ യോഗ്യത 10-ാം ക്ലാസ്സ്. അടുത്ത ബാച്ച് ആഗസ്റ്റ് 22 ന് ആരംഭിക്കും. വിശദവിവരങ്ങൾക്കും രജിസ്ട്രേഷനും http://rttctvm.bsnl.co.in എന്ന വെബ്സൈറ്റ് സന്ദർശിക്കുക. കൂടുതൽ വിവരങ്ങൾക്ക് 0471- 2491600 , 2491090 എന്ന നമ്പറുകളിലും ബന്ധപ്പെടാം.
-NS-
(Visitor Counter : 54
പ്രത്യേക സേവനങ്ങളും ഫീച്ചറുകളും
ഡബ്ലുടിഒ ചര്ച്ചകളില് മത്സ്യത്തൊഴിലാളികളുടെ താൽപര്യങ്ങൾ കേന്ദ്ര ഗവൺമെന്റ് സംരക്ഷിച്ചു - കേന്ദ്ര മന്ത്രി ശ്രീ പീയൂഷ് ഗോയല്
എംപിഇഡിഎ സുവര്ണ ജൂബിലി ആഘോഷങ്ങള്ക്ക് തുടക്കമായി
കൊച്ചി, ഓഗസ്റ്റ് 24, 2022
ലോക വ്യാപാര സംഘടനയുടെ  സമ്മേളനങ്ങളില് മത്സ്യത്തൊഴിലാളികളുടെ താത്പര്യം പൂര്ണമായി കേന്ദ്ര ഗവൺമെന്റ് സംരക്ഷിച്ചുവെന്ന് കേന്ദ്ര വാണിജ്യ-വ്യവസായ, ഉപഭോക്തൃകാര്യ, ഭക്ഷ്യ-പൊതുവിതരണ, ടെക്സ്റ്റൈൽസ് മന്ത്രി ശ്രീ പീയൂഷ് ഗോയല് പറഞ്ഞു. 2021-2022 സാമ്പത്തിക വർഷത്തിൽ സമുദ്ര ഉൽപ്പന്നങ്ങളുടെ കയറ്റുമതി 7.76 ബില്യൺ ഡോളറിൽ എത്തിയതായും അത് മുൻ വർഷത്തേക്കാൾ 30% വർധിച്ചു എന്നും ഈ നേട്ടം ആത്മ നിർഭർ യാത്രയിലെ ഒരു നാഴികക്കല്ലാണ് എന്നും അദ്ദേഹം പറഞ്ഞു. കൊച്ചിയിൽ നടക്കുന്ന സമുദ്രോത്പന്ന കയറ്റുമതി വികസന അതോറിറ്റി യുടെ സുവര്ണ്ണ ജൂബിലി ആഘോഷങ്ങളുടെ ഉദ്ഘാടന ചടങ്ങില് അയച്ച വീഡിയോ സന്ദേശത്തിലാണ് മന്ത്രി ഇക്കാര്യം അറിയിച്ചത്.
ഇന്ന് ലോകത്തിലെ ഏറ്റവും വലിയ മൂന്നാമത്തെ സമുദ്ര ഉല്പന്നങ്ങൾ കയറ്റുമതി ചെയ്യുന്ന രാജ്യമാണ് ഇന്ത്യ. 20 മില്യൺ ഡോളറോ അതിൽ കൂടുതലോ മൂല്യമുള്ള സമുദ്ര ഉല്പന്ന കയറ്റുമതിയിൽ സംഭാവന ചെയ്യുന്ന 18,000 കർഷകർ നമുക്കുണ്ട് എന്നും ശ്രീ ഗോയൽ ചൂണ്ടിക്കാട്ടി. അടുത്ത ഏതാനും വർഷങ്ങൾക്കുള്ളിൽ 2 ലക്ഷം ചെമ്മീൻ കർഷകരെ കൂടി കൂട്ടിച്ചേർക്കാൻ സാധ്യതയുണ്ട്. ഇത് നിലവിലെ 40,000 ടൺ ഉൽപ്പാദനം 7 ലക്ഷം ടണ്ണായി ഉയർത്തും. ഇത് ഇന്നത്തെ ഉൽപ്പാദനത്തിന്റെ ഏകദേശം 18 മടങ്ങ് വരും, അദ്ദേഹം പറഞ്ഞു
2025 ആകുമ്പോഴേക്കും സമുദ്രോത്പന്ന കയറ്റുമതിയിലൂടെ 1 ലക്ഷം കോടി രൂപ വരുമാനമാണ് ലക്ഷ്യം വച്ചിട്ടുള്ളതെന്ന് ആഘോഷ പരിപാടികള് ഓണ്ലൈനായി ഉദ്ഘാടനം ചെയ്ത് കേന്ദ്ര വാണിജ്യ സഹമന്ത്രി ശ്രീമതി അനുപ്രിയ പട്ടേല് പറഞ്ഞു. സുവര്ണജൂബിലി കോഫിടേബിള് ബുക്കും മന്ത്രി പ്രകാശനം ചെയ്തു.
സുസ്ഥിരവും ഗുണമേന്മയുള്ളതുമായ സമുദ്രോത്പന്നങ്ങള്ക്കായി മത്സ്യത്തൊഴിലാളി മേഖലയെ ശാക്തീകരിക്കുന്നതിനുള്ള നടപടികളാണ് കഴിഞ്ഞ എട്ട് വര്ഷത്തില് കേന്ദ്ര സര്ക്കാര് സ്വീകരിച്ചത്. ഡബ്ല്യുടിഒ ചര്ച്ചകളില് മത്സ്യബന്ധന മേഖലയിലെ സബ്സിഡികള് നിലനിറുത്തുന്നതിന് ഇന്ത്യയുടെ സമ്മര്ദ്ദം ഫലം കണ്ടു എന്നും അവർ പറഞ്ഞു.
സമുദ്രോത്പന്ന കയറ്റുമതി മേഖല രാജ്യത്തിന്റെ സമ്പദ്വ്യവസ്ഥയ്ക്ക് നല്കുന്ന സംഭാവനകള് നിസ്തുലമാണെന്ന് ചടങ്ങിൽ പങ്കെടുത്ത ശ്രീ ഹൈബി ഈഡന് എം പി പറഞ്ഞു. ഇതില് എംപിഇഡിഎ നടത്തുന്ന പ്രവര്ത്തനങ്ങള് ശ്ലാഘനീയമാണ്. ഇത്രയധികം വരുമാനം നേടിത്തരുന്ന മേഖലയിലെ സാധാരണക്കാരായ മത്സ്യബന്ധനത്തൊഴിലാളികളുടെ ഉപജീവനം നിലനിറുത്തുന്നതിനുള്ള നടപടികള് കൂടി ഇതിനോടൊപ്പം കൈക്കൊള്ളണമെന്നും അദ്ദേഹം ചൂണ്ടിക്കാട്ടി.
എംപിഇഡിഎ ചെയര്മാന് ശ്രീ ഡി വി സ്വാമി, എംപിഇഡിഎ മുന് മേധാവികളായ ശ്രീ ടികെഎ നായര്, ശ്രീ കെ ബി പിള്ള, ശ്രീമതി ലീന നായര്, കെഎസ്ഐഡിസി ചെയര്മാനും മുന് ചീഫ് സെക്രട്ടറിയുമായ ശ്രീ പോള് ആന്റണി, അഡി. ചീഫ് സെക്രട്ടറിയും എംപിഇഡിഎ മുന് ചെയര്മാനുമായ ശ്രീ എ ജയതിലക്, സീഫുഡ് എക്സ്പോര്ട്ടേഴ്സ് അസോസിയേഷന് ഓഫ് ഇന്ത്യ പ്രസിഡന്റ് ശ്രീ ജഗദീഷ് ഫൊഫാന്ഡി, എംപിഇഡിഎ ഡയറക്ടര് ഡോ. എം കാര്ത്തികേയന്, സെക്രട്ടറി ശ്രീ കെ എസ് പ്രദീപ് തുടങ്ങിയവര് പങ്കെടുത്തു.
മികച്ച പ്രകടനത്തിനുള്ള 2019-20, 2020-21 കാലയളവിലെ ഏഴ് വിഭാഗത്തിലുള്ള കയറ്റുമതി പുരസ്ക്കാരങ്ങളും ചടങ്ങില് വിതരണം ചെയ്തു.
(Visitor Counter : 13
വാര്ത്താവിതരണ പ്രക്ഷേപണ മന്ത്രാലയം
സർഗ്ഗാത്മകതയുടെ പേരിലുള്ള അശ്ലീലത വെച്ചുപൊറുപ്പിക്കാനാവില്ല: കേന്ദ്ര വാർത്താവിതരണ മന്ത്രി
ഒടിടിയിൽ അശ്ലീല ഉള്ളടക്കം വർധിച്ചെന്ന പരാതി ഗവണ്മെന്റ് ഗൗരവത്തിലെടുത്തിട്ടുണ്ട് : അനുരാഗ് താക്കൂർ
ഓ ടി ടി പ്ലാറ്റ്ഫോമിൽ അശ്ലീലവും അധിക്ഷേപകരമായ ഭാഷയും വർദ്ധിച്ചുവരുന്നതായുള്ള പരാതി ഗവണ്മെന്റ് ഗൗരവത്തിൽ എടുത്തിട്ടുണ്ടെന്ന് കേന്ദ്ര വാർത്താവിതരണ പ്രക്ഷേപണ മന്ത്രി ശ്രീ. അനുരാഗ് താക്കൂർ പറഞ്ഞു.
സർഗ്ഗാത്മകതയുടെ പേരിലുള്ള അധിക്ഷേപകരമായ ഭാഷ വെച്ചുപൊറുപ്പിക്കില്ലെന്ന് അദ്ദേഹം നാഗ്പൂരിൽ വാർത്താസമ്മേളനത്തിൽ വ്യക്തമാക്കി. ഓ ടി ടി പ്ലാറ്റ്ഫോമുകളിൽ അധിക്ഷേപകരവും അശ്ലീലവുമായ ഉള്ളടക്കം വർധിച്ചുവരുന്നു എന്ന പരാതി ഗൗരവതരമാണ്. ഇത് സംബന്ധിച്ച ചട്ടങ്ങളിൽ എന്തെങ്കിലും മാറ്റം വരുത്തേണ്ടതുണ്ടെങ്കിൽ അത് പരിഗണിക്കാൻ മന്ത്രാലയം തയ്യാറാണ്. ഈ പ്ലാറ്റ്ഫോമുകൾക്ക് അശ്ലീലതയ്ക്കല്ല, സർഗ്ഗാത്മകതയ്ക്കാണ് സ്വാതന്ത്ര്യം നൽകിയിട്ടുള്ളതെന്ന് കേന്ദ്രമന്ത്രി പറഞ്ഞു.. ഇതിൽ എന്ത് നടപടി വേണമെങ്കിലും സർക്കാർ അതിൽ മടിക്കില്ലെന്ന് ശ്രീ. അനുരാഗ് താക്കൂർ വ്യക്തമാക്കി.
“ഇതുവരെയുള്ള നടപടിക്രമം, ലഭിച്ച പരാതികൾ നിർമ്മാതാവ് ആദ്യ തലത്തിൽ തന്നെ പരിഹരിക്കണം എന്നതാണ്. 90 മുതൽ 92 ശതമാനം പരാതികളും ആവശ്യമായ മാറ്റങ്ങൾ വരുത്തി അവർ പരിഹരിക്കുന്നു. പരാതികളിൽ ഭൂരിഭാഗവും പരിഹരിക്കപ്പെടുന്നത് പരാതി പരിഹാരത്തിന്റെ അടുത്ത ഘട്ടമായ അവരുടെ സംഘടനാ തലത്തിലാണ്. .അവസാന തലത്തിൽ അത് ഗവണ്മെന്റ് തലത്തിലേക്ക് വരുന്നു, അവിടെ വകുപ്പുതല കമ്മിറ്റി തലത്തിൽ നിയമങ്ങൾ അനുസരിച്ച് നടപടിയെടുക്കുന്നു. എന്നാൽ കഴിഞ്ഞ ദിവസങ്ങളിൽ പരാതികൾ വർധിച്ചു വരുന്നത് വകുപ്പ് മന്ത്രാലയം ഗൗരവത്തോടെയാണ് കാണുന്നത്. എന്തെങ്കിലും മാറ്റം വരുത്തേണ്ടതുണ്ടെങ്കിൽ അത് ഗൗരവമായി പരിഗണിക്കാൻ ഗവണ്മെന്റ് തയ്യാറാണെന്ന് വാർത്താവിതരണ പ്രക്ഷേപണ മന്ത്രി അറിയിച്ചു.
-ND-
(Visitor Counter : 99
സൂക്ഷ്മ, ചെറുകിട, ഇടത്തരം മന്ത്രാലയം
75 -ാം സ്വാതന്ത്ര്യദിനാഘോഷത്തിന്റെ ഭാഗമായി എറണാകുളം ഉൾപ്പടെ 75 റെയിൽവേ സ്റ്റേഷനുകളിൽ ഖാദി പ്രദർശനവും വിൽപ്പന സ്റ്റാളുകളും സജ്ജീകരിക്കുന്നു.
ന്യൂ ഡൽഹി : ആഗസ്റ്റ് 16 ,2021 .
ഖാദി ആൻഡ് വില്ലേജ് ഇൻഡസ്ട്രീസ് കമ്മീഷൻ 75 -ാം സ്വാതന്ത്ര്യദിനത്തോടനുബന്ധിച്ച് എറണാകുളം ഉൾപ്പടെ രാജ്യത്തെ 75 പ്രധാന റെയിൽവേ സ്റ്റേഷനുകളിൽ എക്സിബിഷൻ സ്റ്റാളുകളും വിൽപ്പന സ്റ്റാളുകളും സ്ഥാപിച്ചു . ഈ സ്റ്റാളുകൾ അടുത്ത ഒരു വർഷത്തേക്ക്, അതായത് 2022 -ലെ സ്വാതന്ത്ര്യദിനം വരെ തുടരുന്നതാണ്. "ആസാദി കാ അമൃത് മഹോത്സവത്തിന്റെ" ഭാഗമായാണ് ഈ ഉദ്യമം സംഘടിപ്പിച്ചിരിക്കുന്നത് .
എറണാകുളം ഉൾപ്പെടെ 75 റെയിൽവേ സ്റ്റേഷനുകളിലെയും ഖാദി സ്റ്റാളുകളുടെ ഉദ്ഘാടനം ശനിയാഴ്ച നിർവഹിച്ചു. ഈ സ്റ്റാളുകളിൽ നിന്ന് വിവിധ ഖാദി, ഗ്രാമ വ്യവസായ ഉൽപന്നങ്ങളായ തുണിത്തരങ്ങൾ, ഖാദി സൗന്ദര്യവർദ്ധക വസ്തുക്കൾ, ഭക്ഷണങ്ങൾ , തേൻ, മൺപാത്രങ്ങൾ തുടങ്ങിയവ ലഭ്യമാണ് .ഒരു പ്രത്യേക പ്രദേശത്തോ സംസ്ഥാനത്തോ ഉത്പാദിപ്പിക്കപ്പെട്ടതോ , തദ്ദേശീയമായഉത്പാദിപ്പിക്കപ്പെട്ട പ്രാദേശിക ഖാദി ഉൽപ്പന്നങ്ങളോ റെയിൽ യാത്രക്കാർക്ക് ഈ സ്റ്റാളുകളിലൂടെ വാങ്ങാൻ കഴിയും. , ഖാദി കരകൗശല തൊഴിലാളികൾക്ക് അവരുടെ കരകൗശല ഉൽപന്നങ്ങൾ വിൽക്കുന്നതിനും പ്രോത്സാഹിപ്പിക്കുന്നതിനും ഒരു വലിയ വിപണന പ്ലാറ്റ്ഫോം ആണ് ഇതിലൂടെ വന്നുചേരുന്നത്.
IE
(Visitor Counter : 196